

***SLUŽBENI GLASNIK***

***OPĆINE BEREK***

Općina Berek 04/2018. Uredništvo: Tajništvo

Glasnik izlazi prema potrebi Berek, 30. lipanj. 2018. tel. 548-017

Sadržaj:

1. Usvajanje prijedloga programa o raspolaganju poljoprivrednim zemljištem
2. Odluka o početku postupka jednostavne nabave na modernizaciji nerazvrstane ceste od križanja sa županijskom cestom ŽC 3084 prema naselju Srijedska II.dio
3. Odluka o osnivanju i imenovanju članova Povjerenstva za provođenje postupka jednostavne nabave za modernizaciju nerazvrstane ceste od križanja sa županijskom cestom ŽC 3084 prema naselju Srijedskoj II. dio
4. Odluka o izboru najpovoljnijeg ponuditelja za ustupanje radova na modernizaciji nerazvrstane ceste od križanja sa županijskom cestom ŽC 3084 prema naselju Srijedska II.dio

|  |  |
| --- | --- |
|  |  |
|  |  |
|  |  |
|  |  |

|  |  |  |
| --- | --- | --- |
| REPUBLIKA HRVATSKA BJELOVARSKO-BILOGORSKA  ŽUPANIJA  OPĆINA BEREK  OPĆINSKO VIJEĆE  KLASA: 320-02/18-01/01  URBROJ: 2123/02-01-18-10  Berek, 07.06.2018.godine |  |  |

Na temelju članaka 30. Statuta Općine Berek („Službeni glasnik općine Berek“ broj 1/18) i članka 29. stavka 2. Zakona o poljoprivrednom zemljištu („Narodne novine“ broj 20/18) Općinsko vijeće općine Berek je na svojoj 9. sjednici održanoj dana 07.06.2018. godine donosi

**ODLUKU**

**o donošenju Programa raspolaganja poljoprivrednim zemljištem**

**u vlasništvu Republike Hrvatske za Općinu Berek**

**Članak 1.**

Općinsko vijeće Općine Berek donosi Program raspolaganja poljoprivrednim zemljištem u vlasništvu Republike Hrvatske za Općinu Berek.

**Članak 2.**

Program raspolaganja poljoprivrednim zemljištem u vlasništvu Republike Hrvatske za općinu Berek nalazi se u prilogu ove Odluke i čini njen sastavni dio.

**Članak 2.**

Ova Odluka objavit će se u „Službenom glasniku Općine Berek“, a stupa na snagu dan nakon objave u „Službenom glasniku Općine Berek.

PREDSJEDNIK

OPĆINSKOG VIJEĆA

Tomislav Šunjić dipl.ing.građ.



REPUBLIKA HRVATSKA  
BJELOVARSKO-BILOGORSKA  
 ŽUPANIJA  
 OPĆINA BEREK

OPĆINSKI NAČELNIK  
  
KLASA: 402-01/18-01/02  
URBROJ: 2123/02-02-18-4

Na temelju članka 4. Pravilnika o provođenju postupka jednostavne nabave Općine Berek ti (Službeni glasnik broj 1/17), članka 46. Statuta Općine Berek („Službeni glasnik br. 1/2018, Općinski načelnik dana 13.06.2018. godine, donosi

**O D L U K U   
  
o početku postupka jednostavne nabave na modernizaciji nerazvrstane ceste od križanja sa županijskom cestom ŽC 3084 prema naselju Srijedska II.dio**

**Članak 1.**

Podaci o naručitelju:

* Naziv, sjedište i adresa: Općina Berek, Berek 77, 43 232 Berek
* OIB: 43345188266

**Članak 2.**   
Predmet nabave je asfaltiranje nerazvrstane ceste prema Srijedskoj II dio.

**Članak 3.**  
Procijenjena vrijednost radova iznosi 340.000,00 kn (sa pdv-om).

**Članak 4.**

Izvor-način planiranih sredstava: Ministarstvo regionalnog razvoja i fondova Europske unije i vlastita sredstva.

**Članak 5.**

Postupak nabave će se provesti slanjem poziva za dostavu ponuda na adrese 3 (tri) gospodarska subjekta te na Internet stranicama općine www.berek.hr

**Članak 6.**

U Povjerenstvo za provedbu postupka jednostavne nabave imenuju se:

1. Mirela Mavrin,voditeljica povjerenstva
2. Sanela Kos, član
3. Biljana Šunjić, član

Zadaci Povjerenstva su:

- otvara pristigle ponude

- provodi postupak pregleda i ocjene pristiglih ponuda

- prema kriteriju odabira utvrđuje prijedlog Odluke o odabiru, odnosno prijedlog

- obavlja i druge poslove potrebne za provedbu postupka

Članovi Povjerenstva za svoj rad odgovorni su načelniku kao odgovornoj osobi naručitelja.

Stručne i tehničke poslove za Povjerenstvo u pripremi postupka, izradi dokumentacije za nadmetanje, dostavu i zaprimanje poziva za dostavu ponuda kao i druge poslove u svezi provedbe postupka po ovoj Odluci, obavljat će Jedinstveni upravni odjel Općine Berek.

Ova Odluka objavit će se na internetskoj adresi Općine Berek [www.berek.hr](http://www.berek.hr) i oglasnoj ploči Općine Berek.

**Članak 7.**

Odgovorna osoba Naručitelja je općinski načelnik Mato Tonković.

**Članak 8.**

Ova Odluka stupa na snagu danom donošenja.

Općinski načelnik:

Mato Tonković

Dostaviti:

1. Članovima Povjerenstva iz točke VI. ove Odluke
2. Pismohrana, ovdje

|  |  |
| --- | --- |
|  |  |
| **REPUBLIKA HRVATSKA** |  |
| **BJELOVARSKO-BILOGORSKA ŽUPANIJA** |  |
| **OPĆINA BEREK** |  |

**OPĆINSKI NAČELNIK**

KLASA: 402-01/18-01/02

URBROJ: 2123/02-02-18-5

Berek , 13.06.2018. godine

Na temelju članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 4. Pravilnika o provedbi postupaka jednostavne nabave i članka 46. Statuta Općine Berek (Službeni glasnik broj 1/18), Općinski načelnik donosi

**ODLUKU**

**o osnivanju i imenovanju članova Povjerenstva za provođenje postupka**

**jednostavne nabave za modernizaciju nerazvrstane ceste od križanja sa županijskom cestom ŽC 3084 prema naselju Srijedskoj II. dio**

**Članak 1.**

Osniva se Povjerenstvo za provođenje postupka jednostavne nabave za modernizaciju nerazvrstane ceste od križanja sa županijskom cestom ŽC 3084 prema naselju Srijedska II.dio (u daljnjem tekstu: Povjerenstvo).

U Povjerenstvo se imenuju:

Mirela Mavrin,

Sanela Kos,

Biljana Šunjić.

**Članak 2.**

Zadaće Povjerenstva su:

- priprema postupka nabave (dokumentacija, troškovnici i dr.)

- provedba postupka nabave (slanje i objava poziva za dostavu ponuda, otvaranje ponuda, pregled i ocjena ponuda, sastavljanje zapisnika o otvaranju i pregledu i ocjeni ponuda),

- prijedlog o načinu završetka postupka nabave (prijedlog za donošenje odluke o odabiru ili odluke o poništenju postupka javne nabave).

Povjerenstvo je u svom radu dužno postupati sukladno propisima i pravilima struke i u interesu Općine Berek.

**Članak 3.**

Ova Odluka stupa na snagu danom donošenja, a objavit će se u „Službenom glasniku“ Općine Berek.

Općinski načelnik

Mato Tonković



REPUBLIKA HRVATSKA  
BJELOVARSKO-BILOGORSKA  
 ŽUPANIJA  
 OPĆINA BEREK

OPĆINSKI NAČELNIK  
  
KLASA: 402-01/18-01/02

URBROJ: 2123/02-02-18-10  
  
Temeljem članka 47. Statuta Općine Berek („Službeni glasnik br. 1/2013 , a na temelju poziva za dostavu ponuda za izbor najpovoljnijeg ponuditelja za modernizaciju nerazvrstane ceste od križanja sa županijskom cestom ŽC 3084 prema naselju Srijedska, II.dio od 15. lipnja 2018. i zapisnika Povjerenstva od 05.srpnja 2018. Općinski načelnik dana 09. srpnja 2018. godine donosi

**O D L U K U   
  
o izboru najpovoljnijeg ponuditelja za ustupanje radova na modernizaciji nerazvrstane ceste od križanja sa županijskom cestom ŽC 3084 prema naselju Srijedska II.dio**

Članak 1.

Javni naručitelj je Općina Berek, Berek 77, 43232 Berek, OIB: 43345188266.

Članak 2.

Predmet nabave je modernizaciji nerazvrstane ceste od križanja sa županijskom cestom ŽC 3084 prema naselju Srijedska II.dio

Članak 3.

U predmetu prikupljanja ponuda za modernizaciji nerazvrstane ceste od križanja sa županijskom cestom ŽC 3084 prema naselju Srijedska II.dio

Pristigle su 2 ponuda ponuditelja:

1. Ponuda ponuditelja „ Ceste“ d.d., Josipa Jelačića 2, 43000 Bjelovar Ponuda je pravovaljana i sadrži tražene dokumente po javnom pozivu. Ponuda je na iznos 271.653,00 kn bez PDV-a tj. 339.566,25 s PDV-om
2. Ponuda ponuditelja „Poduzeće za ceste“ d.o.o Bilogorska 43, 43000 Bjelovar. Ponuda je pravovaljana i sadrži tražene dokumente po javnom pozivu. Ponuda je na iznos

269.270,00 kn bez PDV-a tj. 336.587,50 s PDV-om

Članak 4.

Kao najpovoljnija i potpuna za modernizaciji nerazvrstane ceste od križanja sa županijskom cestom ŽC 3084 prema naselju Srijedska odabire se ponuda ponuditelja „Poduzeće za ceste“ d.o.., Bilogorska 43, 43000 Bjelovar s iznosom 336.587,50 kn.

S odabranim ponuditeljem sklopit će se Ugovor.

Članak 5.

Ova Odluka dostavit će se svim ponuditeljima te objaviti u službenom glasniku Općine Berek, a stupa na snagu osmi dan od objave u Službenom glasniku.

Općinski načelnik:   
 Mato Tonković